Da. Če ste v hudi stiski se lahko napotite k osebnemu zdravniku, ki vam bo svetoval in vas napotil k specialistu psihiatru ali k specialistu kliničnemu psihologu po psihološko pomoč (svetovanje ali psihoterapijo). Če vam osebni zdravnik izda napotnico, potem za psihoterapijo ne boste plačali. Če ne spadate v kategorijo, da ogrožate sebe in/ali druge, je lahko čakalna doba zelo dolga. Če psihoterapevta najdete na lastno pest, boste proces zdravljenja financirali sami.
Iskanje primernega terapevta je lahko zahtevno, saj mora posameznik v zakup vzeti lokacijo in kemijo med psihoterapevtom in klientom.  Na naši spletni strani lahko najdete nekatere preverjene ponudnike željene storitve. Če se boste iskanja lotili sami, bodite pozorni tudi na to, katere vrste psihoterapij posameznik ponuja oz. katera vrsta bi bila najbolj primerna za vas.
Večina ponudnikov storitve ima brezplačno prvo seanso, kar vam omogoča, da terapevta spoznate in se posledično lahko odločite, ali je le-ta primeren za vas oz. ali sploh nudi storitev, ki bi vam najbolj pomagala.
Psihoterapije na napotnico se običajno izvajajo enkrat mesečno, kar je marsikomu lahko premalo. Samoplačniško boste imeli seanse enkrat tedensko oz. po dogovoru, glede na vaše potrebe.